A 
D 


tE R 
at. 


A 





u ACADEMA” da AGA UUETURAS n KAGU | 


Jara Nori, 


DIRECTOR: OCTAVIAN GOGA 





ANUL IV Nr. 43 
28 OCTOMBRIE 1923 


In acest număr: 0 chestiune de familie de Octavian Goga, Am să mă 
întorc..., Carte poștală poezii de D. lov, Problema economică este în 
bună parte o problemă morală de Ştefan Meitani, Oameni serviabili de Jon 
Gorun, Partidul poporului și partidul naţional de generalul Averescu, Un în- 
ceput de opinie publică de Alexandru Hodoș, Administrația "practică de P. 
Nemoianu, Imprumutul Ungariei de M. Rucăreanu, Cronica politică: Oganizatorii 
de Ion Balint, Gazeta rimată: Soluţii... de Nerva Pompiliu Pink, losemnări : 
Arhivele dela Budapesta, Două atentate, O întrebare, Toamna' revistelor, Falimen- 
tele din Ardeal, Prinţul -Știrbey la Cluj, Inovaţii edilitare, Versurile dlui "Teodor 
Murășanu, Bibliografie. 


CLUE) 
REDACȚIA SI ADMINISTRAȚIA : PIAȚA CUZA VODĂ NO. 16 


KOLOZSVÁR! M, KIR. GAZDA: "men exemplar € Lei 


'KÖNYVT ars A 
Ban la Szaiii. © BCUCluj 






COLOZSVĂRI M. X19, SAZDASAG! AKADEMIA 
KÖNYVTÁRA 


Szám. 





în vârtejul frământărilor curente ne e dat să înregistrăm zilnic 
tot mai multe încurajări din partea cetitorilor pentru cuvintele sincere 
cu care ne-am rostit asupra „presei independente“ din Capitală. 
l Se vădesc reale începuturi de opinie publică la noi. 

Lumea se scutură tot mai mult de vechea toropeală, scrisul pare 
2 se înfige tot mai adânc în conștiința deaproapelui. Cele câteva 
„accente răsleţe ale acestei reviste cu tonul lor respicat ne-au dat un 
puternic ecou. Din toate părţile ne sosesc recunoașteri și comentarii 
probându-ne că publicul nu mai e o masă amorfā peste capul căreia 
trec toate curentele, ci un viu receptacol care primește și elaborează. 

Constatările făcute aici în materie de presă au interesat păturile 
largi ale societăţii. Pe urma lor s'a respirat mai liber, ca şi când 
printrun act de curaj înlăturându-se o atmosferă de urâcioasă ipocrizie, 
„aierul dimprejur Sar fi purificat. O serie de consecințe bineţăcătoare 
se întrevăd de pe-acum. Lumea începe să vadă mai limpede în ate- 
lierul operatorilor de culise ai gazetăriei de scandal, proporţiile se 
stabilesc, ierarhia valorilor începe să se fixeze şi sunt semne că nu 
peste mult industria slovelor tipărite va pierde din rentabilitatea ei 
actuală. , ; 
Aşa fiind lucrurile, nu înțeleg de ce-am rămâne la începutul 
drumului cu lămuririle şi de ce nam urma îndemnul atâtor suflete 
curate care ne cer să le desvelim şi pe mai departe adevărul întreg, 
ori-cât de multe insinuări mai mult sau mai puţin perfide sar broda 
pe socoteala noastră de către piraţii condeiului. 

Cheia atitudinii de protestare și revoltă ce ne-am impus în faţa 
acestor latitundiari de cerneală vrem s'o punem la îndemâna tuturora, 

ca să tim înţeleși pe deplin. Lupta pe care o dăm noi pentru crearea 
unei prese oneste și civilizate este o luptă de apărare naţională con- 
ştientă și programatică. Stările de astăzi cu desfăşurarea lor nu se 
mai pot tolera, dacă nu vrem să primejduim un patrimoniu câștigat 
cu atâtea jertfe. Sunt în joc interesele reale ale țării, sunt altarele 
unde-au năvălit zarafii ca să-şi facă trebile lor profane. Ar fi o mare 
greşală să se creadă că noi ne batem aici cu domnii Rozenthal sau 
Honigman ca fericiți posidenţi pe pământul ospitalier al României, 
sau că ne-am pomenit din bun senin în postura unui „antisemitism“ 
ieften și intolerant, cum vor s'o acrediteze cu logica lor de profitori 
negustorii rătăciți în presă. Nu! Nici „huligani“ mam devenit peste 
noapte,. nici noroacele amintiţilor conchistadori nu ne tulbură. Este 
un principiu la mijloc pe care vrem să-l trecem în opinia tuturora 
ca pe-un adevăr organic al existenţei noastre. 

Presa e pentru noi în zilele marilor prefaceri actuale cel mai 
de seamă instrument al consolidării de stat. Românismul întregit îşi 
trăieşte astăzi în țara nouă perioada de adolescență când totul e 
fragil şi mobil, când sufletele fierb, când conturele atâtor noțiuni sunt 
imprecise și societatea resimte fermentele „unui: vulcanism permanent. 
Acum se face țara, subt ochii noştri, acum e în procesul delicat ai 
creşterii, când îndrumări greșite sau sugestiuni vinovate uşor ne pot 
împinge pe povârniș. Mai mult ca ori-când deci gazeta e astăzi un 
focar de educație cetățenească, un curs neîntrerupt de pedagogie na- 
țională și ca să vorbim limpede, o instituție de conservare a nea- 
mului, care nu poate da pe mâini nesigure pregătirea armamentului 
nostru sufletesc. In toate începuturile de stat din vremea modernă 
primează această idee de apostolat al presei și la toate răspântiile 
de seamă, din istoria lor popoarele conștiente mau lăsat din mână 
secretele tiparului. 

Ce s'a întâmplat la noi? Cu-o uimitoare rapiditate concepţia 
unei prese militante pentru un nobil egoism național, a fost înlocuită 
cu cea a comercializării internaţionale. Organele de publicitate sau 
transformat repede în întreprinderi negustorești. La masa de scris 
unde-ar trebui să se coboare pe hârtie palpitările intime ale sufle- 
tului românesc, s'au așezat indivizi copleșiți de cifre, oameni de bancă 
puși în slujba capitalului maleabil și tranzacţionist. Directorul acestor 
vaste tarabe nu mai e personalitatea de odinioară care întrupează 
frământările rasei, un continuator al lui Eminescu, Rosetti sau Ba- 
rițiu, ci un contabil Oarecare cu aptitudini de om de afaceri pentru 
care scrupulele de ordin național cad pe planul al zecelea. Acești 
intruși în câmpul literelor mau nimic comun cu marile probleme ale 
vieţii noastre, — ei sunt aventurierii pe care banul îi scoate la su- 
prafață cu toate stigmatele lui universale, specimene călăuzite de-o 
logică uniformă la Calcutta ca la Bucureşti, la New-York ca la Bu- 
dapesta. Ei bine, acestor nou-veniţi fără rădăcini și fără credințe, 
complect detașaţi de interesele solului și incapabili să pătrundă tai- 
nele noastre, noi nu le putem acorda rolul de diriguitori ai opiniei 
publice. Dacă domnii Rozenthal-Honigman ar rămâne pur şi simplu 

în Cadrul unor profitabile îndeletniciri negustorești de lemne sau de 
ciorapi, wam avea nimic de zis. Ei însă ne-au acaparat presa, au 
adus vițelul de aur în templu și au. desonorat nobila meserie tradiţio- 
nală a scrisului românesc. Adăugaţi la toate aceste ‘nota anticulturală 
a unei complecte lipse de talent, care pe lângă sentimentul de nesi- 
guranță morală răspândește și-o 'penibilă degradare de inteligență. 

“Aşa fiind stările „presei independente“ dela noi, mai e vre-o 
mirare că lumea enervată tresare și schițează gesturi de protestare ? 
Că se găsesc încă oameni susceptibili la teroarea tiparelor triviale 
sau politiciani prizonieri ai propriei lor conştiinţe, lucrul e normal, 
mulțimea însă se ridică întrebătoare şi cu instinctela ei de autocon- 
servare înlătură obstacolele care-i stau în cale. Este această pornire 
un act de intoleranță sau e tendința foarte firească de-a-și păstra 
intact un patrimoniu din vechime? Mentalitatea 'negustorească și-a 
mobilizat arsenalul ei specific, ca să ne prezinte în cea mai antipa- 
tică lumină. Ei, temperamentele de samsari cu tipica lor rezistență 
epidermală, ei care 'ne batiocuresc Suveranul sau sufăr de măsele în 
fața sicriului cu Eroul necunoscut, ei au delicateță de mimoză pudică 
de câte ori un Goldştein oarecare e îndrumat la ordine și întotdeauna 
cuprinși de congestii cerebrale văd „pârjoluri antisemite“. 

E înzadar, bunul simţ românesc e în plină resurecţiune, contra- 
facerile îi repugnă și echilibul de judecată își cere tributul lui. Noi 
cetitorii de suflete, urmașii scrisului de demult, nu putem decât să 
privim cu seninătate această reculegere a opiniei publice și să cerem 
reîntronarea spiritului național în gazetăria românească. | 

___ Presa este o chestiune de familie, a noastră a băştinaşilor, o 
particulară prerogativă a scriitorilor români, un cămin al idealului 
nostru de rasă la care luminează o credință strămoșească. 

La acest cămin noi primim cu bunătate şi prietenie oaspeţi Cu- 
viincioşi, înțelegători ai durerilor noastre, le întindem mâna și le dăm 
adăpost. Dintro armonică înfrățire de forțe se poate înjgheba aici o 
muncă rodnică şi reconfortantă, “făcând să triumfe alături cu crezul 
unui neam şi lozincele largi ale umanităţii. Atunci însă când rolurile 
se schimbă, când oaspeţii vor să ne arunce pe pereți călimarele moş- 
tenite, când vor să isgonească umbrele de demult ca să-și instaleze 
comerţul lor acolo unde s'a cântat cântecul nostru ` tumultos și înfri- 
gurat, “atunci, să avem iertare, noi ne ridicăm cu multă linişte şi cu 
conștiința perfect împăcată şi crezând că salvăm interesele unui colt 
de umanitate, îi luăm frumuşel de guler și-i dăm afară... 


OCTAVIAN GOGA 

Am să mă ntorc... 


Am să mă 'ntorc la iarnă când s'așterne 
Zăpada albă, moale, iucitoare, 

Când nu-i pe strat și'n câmpuri nici o floare 
Sub frigul care. cerul tuibur' cerne. 


Am să mă 'ntorc la iarnă 'n vâlvătaia 
Durerilor ce sufietul mi-adapă, 

Am să mă 'ntorc să plâng. înfrânt, pe groapă, 
Sub glia cărei și-a ales odaia... 


Ce lacrime fierbinți voi da binette 
Bătrânei ierni pân” voi topi veșmântul 
'Să nu ingreue mai mult pământul 
Ce 'mbrâţoșeaz' atâta frumusețe. 


Am să mă 'ntorc la iarnă să-mi usuc 
Puterile sub crucea rugătoare... 
Cu inima "ntristată, plângătoare. 
Ang să mă 'ntorc — și n'am să mă mai duc!.. 

Carte poștală 


Şi nu voi fi în viața mea mai trist 
Ca'n ziua când va trebui să pleci, 
De-apururea pe sufetu-mi s'apleci 
Tristeţea ochilor de ametist. 


Privindu-te ca pe-o statue, — voi 
Zăgăzui sub gene lacrimi, cât 

Alţi ochi în lume n'au purtat atât, 
Căci n'a mai fost iubire ca'ntre noi! 


Mă voi pleca, umil, ca un pribeag 

Și mâna care eri mă mângăiă 

Sfielnic și tăcut voi sărută, 

Cı mâna unui mort ce mi-a fost drag... 


Târziu, când dapărtarea te-o 'mbrăca 
In haina ei de purpură și crep, | 
Gândind la tot ce-a fost, o să încep 
Ca un nebun să plâng în urma ta! 


Soroca D. 10V 

Problema economică este în bună 
parte o problemă morală 


Toţi acei care se ocupă de greutăţile economice prin care trecem, 
lăsând cu totul de-o parte latura psichologică a lor, se mărginesca le 
judeca cu felul nostru obișnuit de până acum de a judeca” lucrurile, 
făcând dintrinsele felii de politică financiară sau economică. 

Zadarnică însă vor fi toate măsurile de ‘îndreptare propuse, câtă 
vreme vom Stărui în acest mod de a vedea, câtă vreme nu vom scotoci 
adâncurile problemei şi nu vom voi s'o privim în toată complexitatea ei. 

Amicul meu, d. Const. Garoflid, — între alţii, — un foarte bun 
cunoscător al chestiunilor economice, cu totul sugestionat de acestea, 
nu ţine seamă de loc de strânsa legătură ce există între dânsele de-o: 
parte și cele de ordin moral de altă parte. 

Criticând cu drept cuvânt pe actualul ministru de finanțe, 
care, în insuficiența sa, îşi închipuie că poate îndrepta starea de lu- 
cruri de azi numai prin mijloace financiare, d-sa ne spune că însănătoşirea. 
economică trebue să preceadă pe cea financiară și că în vederea acea- 
sta trebuesc luate măsuri indispensabile de intensificarea producției şi 
a exportului. 

Foarte adevărat. Dar oare aceasta este destul? Nu, fără îndoială, nu. 

D. Garoflid se oprește la mijlocul drumului. Este indispensabil 
însă, când ni se vorbește de intensificarea exportului, să se ceară în- 
dată și tot de-odată limitarea, cu străşnicia cea mai mare a impor- 
tului și să se pue amândouă măsurile pe aceeaș treaptă. 

Aci apare latura morală a problemei. A limita importul însem- 
nează a lovi în unele năravuri, a pune stavilă risipei neînfrânate, lu- 
xului, poftei nemăsurate de câștig. Care va fi omul care va înţelege 
nevoia cea mare a unor asemenea măsuri, care va arde cu ferul roşu 
rănile ce-ne rod organismul? Poporul se va svârcoli câtva în dureri, 
dar la urmă va fi vindecat. 

O mentalitate bolnăvicioasă, lipsa de simț moral, și mai presus 
de toate, o lipsă desăvârșită de educațiune, de toate felurile de edu- 
cațiune, iată pricinile adânci, de ordin psichologic, de care nimeni nu 
vrea să ție seamă când cercetează grava problemă a crizei în care 
se. sbate țara. 

Ar fi mult de dorit să nu se treacă cu vederea de nici unul din 
acei care se îndeletnicesc cu studiul acestei chestiuni, partea morală a 
ei, ar fi mult de dorit ca dânșii să nu se mulțumească să prescrie 
leacuri economice și financiare, fără să vrea a tine seamă de cele de 
ordin moral, căci procedând astfel pot fi siguri că nu vor vedea sfâr- 
şitul cu bine al greutăților de tot felul cu care ne luptăm. 


Ar fi mult, foarte mult de dorit, ca toți românii, dela mare până 
la mic, să fie adânc convingi că o tristă stare morală, o morală ugu- 
ratică și superficială a înrăutățit neasemănat de mult, relele urmări 
naturale, economice și financiare, ale răsboiului. Dacă am ajunge cu 
toții la această convingere, măsurile de îndreptare s'ar impune dela sine. 


* 
* = 


Dar pentru aceasta trebuie mai înainte de toate să ne schimbăm 
felul nostru de a judeca, trebuie să ne primenim mentalitatea, cu alte 
cuvinte trebue neapărat începută opera de educaţiune a acestui popor. 

Trebuie să recunoaștem răul şi să nu ne înşelăm pe noi înși-ne. 
Problema educaţiunei poporului în sensul cel mai larg al cuvântului, 
a fost cu totul nesocotită. Suntem un popor primitiv, pe care circum- 
stanţe vitregi, vreme de veacuri, l-au împiedecat de a dobândi o cul- 
tură și o educaţiune temeinică. Mai apoi, sub influențe străine înde- 
lungate, năravuri nenoyocite au căpătat dreptu! de cetățenie la noi. 


De aceea criza care bântue ne-a găsit nepregătiļi, iar răul se 
întețeşte în loc să scadă, căci nu voim să recunoaștem cauza adevă- 
rată a Ini. Luxul şi risipa, desfrâul și necinstea, urmare a unei totale 
lipse de educaţiune, stau la baza înrăutăţirei atât de mare a crizei de 
azi, sunt obârşia înrăutăţirei crizei de azi. Este dar o trebuință impe- 
rioasă ca problema educațiunei să se impue atențiunei obşteşti, și în 
primul rând atențiunei de aproape a oamenilor de stat. 

Dânşii trebue să-și dea seama în primul rând, că pentru aceasta 

este o adevărată nevoie, o nevoie de prima importanță, să se schimbe 
metoadele noastre de guvernămânl. 


Suntem zoriţi. foarte zoriţi, așa că trebue prin ori-ce mijloace, 
prin toate mijloacele, prin nenumărate mijloace, să dăm poporului, de 
Sus până jos, educaţiunea pe care no are și de care duce o lipsă atât 
de cumplită. Am absolută convingere că cel mai nimerit mijloc, acela 
care poate da cele mai repezi urmări, este schimbarea practicelor noastre 
de guvernământ. Poporul nostru este un popor de o inteligență supe- 
rioară, un popor Care-şi asimilează cu o înlesnire uimitoare ori-ce. De 
aceea cred că părăsirea metoadelor și practicelor noastre nenorocite 
de guvernământ, și inlocuirea lor cu altele sănătoase și cinstite, vor 

avea o înrâurire pe cât de grabnică, pe atât de bună asupra lui, mai 
cu seamă că pilda va veni de sus. 

Trebuinţa neapărată a unei educațiuni naționale se simte azi mai 
mult decât ori când. Dacă de două-zeci de ani, de când o tot cer, 
de-a surda, vai! sar fi luat măsuri pentru îndreptarea moravurilor, 
dacă am îi fost învăţaţi să muncim mult, să cheltuim şi să consumăm 
mai puțin, fără îndoială criza de azi mar fi fost așa de adâncă. Dar 
spiritul prea din cale afară materialist care a domnit — şi domneşte 


— sa împotrivit la aceasta. Problemele de ordin moral, de ordin edu- ` 


cativ? Motive de disertaţiuni teoretice, cât voim, dar măsuri practice 
pentru rezolvirea lor... nici una. Totuşi, cum ziceam mai sus, astăzi în 
vremurile prin care trecem, și după unirea tuturor românilor laolaltă, 
trebuința unei educațiuni unitare naționale, se impune mai mult de- 
cât ori când. 

Ințelege-vor oare, astăzi cel puţin, cărturarii neamului şi oamenii 
lui de stat, această trebuință neapărată a lui, această cerință desnă- 
dăjduită a lui? Sub diferite influenţe străine, grecești, nemţeşti, ungu- 
rești, ruseşti, evreeşti, diteritele ramuri ale marei familii româneşti au 
“căpătat felurite apucături, năravuri şi porniri, protivnice unei sănătoase 
și unitare desvoltări a ei. Trebue astăzi ca o educațiune unitară să-şi 
facă opera ei de înlăturure a influențelor străine de smintire a minei 
şi a sufletului românismului, acesta fiind primul pas spre unificarea 
sufletească. . 

Aci au uu rol extrem de important diferitele aşezăminte cu scop 
cultural, ca de pildă: „Astra“ din Ardeal, „Liga culturală“, „Casele 
naţionale“, din vechiul Regat, ș. a. Ce mare folos ar fi dacă toate ace- 
stea, uitând şi punând de o parte chestiunile de întâietate și de riva- 
litate, şi-ar uni sforțările întro activitate comună şi după un plan co- 
mun! Numai astfel opera de cultură, de moralizare și de educaţiune 
a poporului, — de care este o atât de neapărată nevoie, — poate da 
toate roadele sale. 


x 

Dar efectele unei astfel de acțiuni nu se pot simți decât încetul 
cu încetul, pe când elementele de disoluțiune şi de corupțiune lucrează 
tot mai intensiv, în contra intereselor permanente şi eterne ale acestui 
neam. De aceea suntem grăbiţi. Până ca timpul sã şi facă opera lui, 
și să datorăm tradiției şi convingerei o mentalitate cu totul alta printr'o 
sănătoasă educaţiune naţională, trebue ca pe cale de autoritate să se 
ia măsurile trebuincioase pentru a ne opri pe povârnișul primejdios 
pe care alunecăm. . 

In vremuri de grea încercare, ca şi la boalele grele, se cer lea- 
curi eroice. Pentru acest motiv, trebue ca pe cale de autoritate să im- 
punem aceea ce de bună voe nu se poate obține dela acei pe care o 
lungă şi culpabilă îngăduială și păsuială i-a îndârjit în cele rele. De 
aceea zic, că în primul rând, metoadele greşite de guvernământ de până 
acum, trebuesc schimbate. Să întronăm ordinea în locul anarchiei, 

cinstea, disciplina, o! mai cu seamă disciplina, o cât mai strictă dis- 
ciplină; să impunem fie-căruia îndeplinirea cu sfințenie şi din plin a 
întregei lui datorii, iar nu de mântuială, cum este astăzi. | 

Numai astfel vom putea aduce rânduială în haosul de azi. Căci 
să nu ne facem iluzii. Starea de azi numai rânduială sănătoasă nu se 
poate numi. O fi o rânduială formală, dar ducem lipsa desăvârșită a 
celei fundamentale. Singuri niște optimişti prostuți, sau lipsiți de bună 
credință, pot crede și zice altfel. 

Numai făcând toate acestea vom putea nădăidui a îndruma pe 


-cale bună de însănătoşire criza de care suferim. Căci este a nu voi să 


vezi evidenţa, a nesocoti latura morală a acesteia, care îşi are fără 
nici o îndoială obârşia în lipsa ori-cărui frâu moral în acțiunile noastre, 
în lipsi noastră desăvârşită de o educaţiune solidă. 


* 


intensificarea producțiunei! De sigur că e absolut necesară. Dar 
pe ce cale poți s'o obţii, dacă nu printr'o sănătoasă educaţiune, care 
să întipărească în mintea celor mulţi noţiunea interesului general, având 
întietatea asupra celui particular. lar în caz de lipsă a unei asemenea 
educaţiuni, pe .ce altă cale, dacă nu pe cale de autoritate poți ajunge 
ia acest rezultat? 

Dar cum spuneam mai sus intensificarea producțiunei, şi ca un coro- 
lar aceea a exportului, nu e suficientă, dacă nu ne hotărâm a stăvili 
fără milă importul. Aci intervin din nou pricinile morale, — în legă- 
tură cu modul nostru de a fi şi dea trăi, — ale grelei crize de care 
suferim, pricini pe care nu voim a ne încumeta să le cercetăm, şi 
mai puţin încă, să le stârpim. 

O bună, sănătoasă și solidă educaţiune ar fi înlăturat de sigur, 


| și ar înlătura cu vremea, ' pofta nemăsurată de câștig cu ori-ce preț, 


prin ori-ce mijloace Și muncind cât mai puţin, ar fi mărginit cu mult 
gustul luxului şi risipei, pofta nesăţioasă de petreceri şi desfătări, destră- 
bălarea, desordinea, lipsa pasiunei muncei şi a unei sforțări, ori cât 
de mică ar fi, care toate întrunite la un loc au contribuit a favoriza 
importul sălbatec ce s'a făcut la noi în țară dela război încoace. lar- 
un asemenea import a contribuit în bună parte a zdruncina din te~ 
melii așezământul nostru economic şi financiar. 

Nu e de mirare câ importulra ce se cheamă mărfuri de consumaţie, 


“a luat o așa de mare desvoltare. Pe de o parte, comerțul fiind în marea 


lui majoritate î în mâna unor străini hrăpăreţi, doritori de arginți cât mai 
mulți, aceștia exploatează în mod sălbatec acest popor, favorizându-i 
aplicările nesănătoase; pe de altă parte pornirea acestuia pentru lux, 
risipă și petreceri, tălmăceşte improvizarea de negustori şi de prăvălii, 
cu fel de fel.de mărfuri de lux, cu fel de fel de nimicuri Și zădăr- 
nicii, care mai de care mai costisitoare. 

Cu alte moravuri, cu o morală solidă în popor, importul, în 
asemenea condițiuni, fără nici o mărginire, n'ar fi existat. Dar nimeni 

nu se ocupă de această lature a chestiunei. Toţi vor să vază în criza 
de azi numai laturea economică, financiară sau valutară, stăruind 
numai asupra acestora. Dar laturea morală de ce n'o cercetează nimeni ? 

D-l Garoflid, de care am vorbit la începutul acestor rânduri ci- 
tează chiar d-sa întrun studiu al-său, lucrarea „Les changes étrangers“ 
de Jules Decamps, în care acesta spune ritos „că ţara care a căzut 
sub regimul hârtiei monezi, inconvertibile, nu va putea opri depre- 
cierea schimbului său, decât micșorând  cumpărările in afară şi 
mărind exportațiunea. Ce însemnează a micșora cumpărările în afară, 
dacă nu a limita importul? Şi Jules Decamps revine în mai multe rân- 
duri asupra acestei idei în lucrarea sa. 

Acesta e adevărul. Simpla intensificare a producţiunei și a ex- 
portului nu poate fi suficientă în starea de azi pentru a restabili „ba- 
lanța preţurilor“ întrun viitor apropiat, dacă nu ne hotărâm a limita 
tot deodată importul cu cea mai mare strășnicie. Dar Jules 
Decamps mai adaugă ceva: „cd numai urmând calea grea a muncei şi 
a economiei putem să vindecăm boalele schimbului“. Economia, iată 
ce mai trebuie neapărat. Economie și în finanţele publice și la 
particulari. | l 

lată pusă în plină lumină laturea morală a problemei, căci nu- 
mai un popor cu o stare și o bază morală solidă, va şti să-și înfrâ- 
neze nevoile de bună voe şi să-și impue economiile necesare. 

In lipsa unei asemenea stări, trebue ca organele de guvernământ, 


printrun complex de legi somptuare, să pue o stavilă de netrecut,. 


dorinței nesățioase de câștig nesănătos, de îmbogăţire prea repede a 
unora, de risipă și de pofte neîntrânate a altora. Trebue impusă și 
unora și altora, și tuturor în țara aceasta, o cât mai strictă disciplină, 
acea „disciplină civică“ de care M. S. Regele Ferdinand vorbea mai 
deunăzi cu atâta dreptate la sași, dar care are nevoe de măsuri prac- 
tice pentru o aşezare temeinică. Căci cine vrea scopul, vrea mijloacele. 


ȘTEFAN MEITANI 

Oameni serviabili 


Nu ştiu ce părere veţi fi având dumneavoastră despre oamenii 
îndatoritori, — dar eu vreau să vă povestesc ce mi s'a întâmplat mie 
odată cu junele meu amic Coşcodan, un tânăr care față de mine se 
laudă întotdeauna cu două calități (față de alții poate că se laudă cu 
şi mai multe): întâi că nimeni nu se pricepe, ca dânsul, la de toate, 
şi al doilea că nimeni nu ține, crede el, la mine atâta cât ţine dânsul. 
Şi fiindcă ține la mine, nu din vrun interes oarecare, ci numai așa, 
din pură simpatie, de aceea ține să mă și îndatoreze, cu orice prilej 
ce se înfățișează, și chiar și cu unele prilejuri pe cari el însuși le 
evocă, fără ca ele să se înfățişeze dela sine. 

Era intro zi de iarnă cu lapoviță, când constatai — de obicei 
astfel de zile sunt prielnice ăstui fel de constatări — că ghetele mele 
reclamau cu cel mai categoric imperativ trecerea la o retragere bine 
meritată și înlocuirea în slujbă cu elemente tinere, noi, neuzate. Deci 
mă oprisem înaintea vitrinei a magazinului cu încălțăminte dela care 
mă aprovizionam de trei- -patru ori pe an (acuma fireşte cam mai ră- 
rit-o) spre deplina mea și a negustorului mulțumire, — şi tocmai pu- 
sesem ochii pe un model care îmi convenea de minune și ca formă 
şi ca preț, — când mă simt deodată amicalmente luat de braț. 

— A, îmi răsună în ureche simpatica vocea tânărului meu amic 
Coşcodan, — la alea te uiţi? — nu face, domnule, ascultă-mă pe 
mine, că mă pricep; aicea mare nimic modern, —  dă-mi voie, vino 
cu mine să te duc la un magazin, unde mă cunoaşte, să-ți aleg eu o 
pereche cum mai mai purtat dumneata în viața dumitale... 

Şi față cu alții, dar mai-ales cu cei îndatoritori şi cari țin la 
mine, sunt om care "cedez şi mă las convins ușor. Magazinul unde îl 
cunoşteau pe Coșcodan era ce e drept cam departe — în schimbul 
ostenelii și a adaosului de sloată, constatai însă dela prima vedere 
că magazinul amicului meu se deosebi a întradevăr în chip simțitor 

de acela pe care-l știam eu: marfa, ce e drept, era ceva mai scumpă, 
în schimb era neasemănat mai proastă. Dar, dacă-l cunoşteau pe 
Coşcodan... 

Mi-am ales numai decât o pereche care, de bine de rău, soco- 
tiam că mi se potriveşte. Dar mi-am făcut socoteala fără amicul meu 
Coșcodan, care odată cu capul mwar fi putut să sufere ca să nu mă 
vadă încălțat altfel decât cu cea mai perfectă capodoperă de panto- 
fărie a celui mai „prima“ magazin din Dudești. Deci iată-l răscolind cu 
mâna lui proprie, toate rafturile, grămădind mormane peste mormane 
de ghete cu şireturi, cu nasturi, cu elastic, — lui i se tolera, dacă-l 
cunoşteau ! — și după un chin de două ceasuri de încercări nereu- 
şite pe contul bietelor mele bătături, oprindu-se triumfător la... prima 
pereche pe care 0 încercasem. 

— Ei astea da, vezi, trebue să ştii să le alegi. Nare aface cu 
alea de voiai să le iei dumneata! 

Zic: slavă Domnului că i-am dat de capăt, plătesc și dau să iau 
ghetele împachetaie. Dar Coşcodan sare : 

— Pardon ! Lasă că ţi-le duc eu. 

Şi-mi smulge pachetul din mână. 

Acuma se știe, obicei din strămoşi; după târg aldămașul. 
Intrăm la cea dintâi cârciumă — eram prea obosit momentam pentru 
un drum mai lung; — dar dela cel dintâi pahar Coșcodan se strâmbă. 

— Asta-i otravă, domnule. Te rog, dă-mi voie. Știu eu un vin 
undeva, cum nu se mai găseşte în Bucureşti... Un tămâios 79, „vous 
m'en direz des nouvelles... 

Dela o cârciumă la alta, drumul trece la un moment peste o 
stradă cu tramvai. Când să traversez, iată un vagon sosind. Calculez 
eu distanța și dau să trec pe dinaintea lui; aș fi trecut fără îndoială, 
dacă Coşcodan war fi sărit şi nu mar fi oprit tocmai la timp pentru 
ca scara vagonului să-mi poată apuca şi să-mi sfâșie pulpana pal- 
tonului. 
— Ei, vezi cum ești? acuma dacă te-ar fi călcat tramvaiul?! 
Așa ai scăpat numai cu atâta... Lasă, nu face nimica.. e Cunosc eu 
un croitor... Se aranjează . 

Dela seatatitaatul cu tamäiosul 79 pe care așișderea îl cunoaștea 
Coșcodan, îmi înștăcă paltonul şi peste câteva minute se întoarse radios. 

— intrun sfert de ceas e gata; ca nou. 

Deodată mă plesnesc cu mâna peste frunte, — îmi aduc aminte: 

— Auleo, da’ ghetele? 

Coșcodan se uită și el în toate părțile, pe scaune, pe sub masă... 

— Aşa e domnule, le-am uitat dincolo... Nu face nimica, lasă 
că se găsește... 

Şi dispare iarăși, lăsându-mă să lupt cu tămâiosul care, o fi 
fost ei de la 79 dar dintro tămâioasă care nu cred să fi crescut în 
vro vie. 

Peste ponn iată-l iar. 

— Nu e... Dar se găseşte; mă duc chiar acu la Siguranţă... 
mă cunoaşte . 

După ce însfârşit a. trecut de vreo şapte ori sfertul de « ceas 
necesar reparărei paltonului : 

— Ascultă, amice, zic, eu aş vrea să mă duc acasă. Ce facem 
cu paltonul ? 


Coşcodan rămase gânditor. 


— Nu ştiu ce face comisicnarul ăla... Adică nici nu era co- 
misionar, èra îmi pare, un vânzător de gazete... l-am dat adresa 
croitorului, — mă mir că nu mai vine... Stai să văd. 


Se duce şi se întoarce, 
— A'nchis la croitor. Da nu face nimic; lasă că se găseşte. 
Mă duc chiar mâine la Siguranţă... 
— Cum nu face nimic, domnule ? Da'cum mă duc eu acuma acasă? 
— Lasă că se aranjează. Ne împrumută patronul un palton... 
Mă cunoaște. 


inir aderit, patronul a consimțit să-mi împrumute un palton 
vechiu, mai întâi fiindcă îl cunoaşte pe Coşcodan, și apoi fiindcă pe 
lângă o bună garanţie, am mai luat pentru acasă (nu zic şi pentru mine) 
opt sticle din faimosul tămâios 79. E 


„In vremea asta, lapovița se pretăcuse întrun polei ca sticia, 
“Noroc că găsirăm o birjă tocmai înaintea cârciumii; dar norocul nu 
ma favorizat decât până aici, căci tocmai când pusei mânile de cele două 
părți ale scării să mă urc, Coşcodan, mai serviabil ca oricând, ca 
să-mi ajute, îmi deplasă o mână și cu ea echilibrul, și în momentul 
următor, mă pomenii cu bărbia rău sdrelită de scara birijei. 

— Asta mi-a mai lipsit, murmurai copleşit de atâtea servicii ale: 
îndatoritorului meu tânăr amic. 


Dar, imperturbabil, Coşcodan se avântă lângă mine în trăsură. 
— Lasă că-l conduc eu; știu eu, lasă pe mine. 


Gimnastica bastonului, la umărul drept şi stâng al blriarului, 
„dură un timp care mi se păru cam prea lung. La un moment, auto- 
medonul începu să înjure: pi 

— Da' ce-i asta boerule, că p'aici am mai trecut odată... 

— Strada Indulgenții! strig eu exasperat: 25, strada Indulgențţii! 
nu ştii unde vine ? 

— Păi de ce nu spuneţi aşa? Asta e tocmai în mahalaua ailantă! 

Scuipă întro parte, murmură ceva în limbagiul lui birjăresc și 
plesni furios din biciu. 

Instârșit! In fața uşii dela antreul locyinții mele, dau s'o descui. 
Dar Coşcodan îmi ia cheia, 

— Lasă că descui eu; încheie-te la palton, — vezisă nu răceşti. 

Invârti de câteva ori- cheia în broască, odată pac! — sa frânt. 
Uşa nu se mai poate deschide. Acuma ce e de făcut? N'aş vrea să 

supăr pe proprietar, să trec pe la el,. și mai ales naș vrea să mă 
compromit în halul acesta. 

— Lasă că se aranjează, îmi zice Coşcodan. Ai un briceag ? Să 
vezi cum îți deschid eu fereastra, — odată! Și intri, nu te simte nimeni. 

Il urmez la fereastră şi-l sosesc tocmai în momentul când aud 
iar: frosc! și clirr... In aceeaşi clipă oţetul briceagului şi geamul 
ferestrei zăceau hârburi la pământ. 

Intorc și eu măciulia bastonului și poc! trântesc una în geamul, 
celalt (deşi Coșcodan ar fi meritat-o mai de grabă), — făcându-mi 
astiel singurul drum pe care mai puteam să scap din ghiarele servia- 
« bilului meu amic, 

N'aş vrea să-l mai întâlnesc şi altădată. Cu toate astea nu pot 
să mă supăr pe el; cum o să mă supăr când ştiu cât ține la mine, 
şi cât ție să mă îndatoreze ?... 

ION GORUN 

Partidul poporului și partidul național 


— Din cuvântarea rostită de di general Averescu la congresul 
din Chişineu — 


. „Dacă nu sa schimbat nimic în raporturile cu celelalte partide, 
este însă un partid cu care s'a schimbat ceva și în privința aceasta 
am câteva cuvinte să vă spuu. 

Vă aduceţi aminte, că am spus la Sibiu, că din cauză că parti- 
dul naţional a fuzionat cu o organizaţiune politică din vechiul Regat, 
a pierdut prin aceasta caracterul de partid regional și atunci noi nu 
avem nici un motiv ca să păstrăm o atitudine ostilă faţă de acest partid. 

Am adăogat însă, că, deoarece, în noua sa formaţiune, partidul 
național nu făcuse încă profesiune de credinţă, noi nu puteam să ne 
definim atitudinea noastră față de dânsul, până când nu vom ști 
ceeace gândește, ceeace vrea și în ce mod își va desfăşura activitatea 
lui politică. 

Ei bine, în cursul discuțiunilor despre care am vorbit, di Maniu, 
șeful partidului național, a făcut o declarațiune foarte importantă, şi 
deși cred, că aici cel puţin, în fața dv. ştiu că nu am nevoe de măr- 
turie, căci cuvântul meu va fi crezut, dar voi spune-o pentru lumea 
cnre nu este aici şi nu face parte din partidul . nostru, că a făcut a- 
ceastă declaraţiune în faţa a patru Perene; din care una nu face 
parte din partidul nostru. 

Această dėclarațiune a fost următoarea : „Să nu se facă o greșală, 
a spus dsa: noi nu am fuzionat cu nimeni. Partidul democrat a in- 
trat în partidul național, care a rămas așa cum era, cu organizaţia lui 
şi cu programul lui, cu programul dela Alba-lulia şi atâta timp cât 
nu vom „realiza programul dela Alba-lulia, nu putem să iuzionăm 
cu nimeni“ 

Va să zică, ne închipuiam că acest partid și-a perdut caractari 
de regionalism și a venit această declarație, care ma făcut să văd, 
că caracterul de regionalism s'a păstrat neatins şi a căutat prin în- 
corporarea partidului democrat să îşi mărească forțele, după cum aud 
că şi aici în Basarabia vrea să-și întărească forțele, ca să-şi reali- 

zeze programul și să ducă mai departe politica pe care a inaagurat-b t 
îndată după încetarea dominațiuni ungare. Pol 
Astfel fiind, revenim la formula noastră și considerăm acest par- ` 
tid ca dăunător procesului de unificare al nafiunei și deci, nu putem 
să-i fim decât ostili, = 

Noi suntem ostili tuturor acelor partide, care nu pornesc de la 
ideia, că în structura lor trebuie să îmbrăţişeze elemente din. întreaga ` 
țară, şi elementele din toate păturile sociale, fără deosebire de religie, . 
de naţionalitate, sau de mai ştiu eu ce! 

Am profitat de întrunirea de la Oradea-Mare, care se făcea 
pentru a inaugura preşedinţia mea de onoare a organizaţiei din județul 
Bihor. Prin acea declaraţiune, nu am: spus nimic nou. Zia- 
rele însă unele în necunoştiință de cauză, altele încă în prea multă 
cunoștiinţă de cauză, au denaturat lucrurile și au spus, că am făcut un 
apel la partidul naţional. Este inexact. N'am făcut nici un apel. 

Am voit numai să se știe, în cercurile largi din Ardeal și chiar 
din restul țărei ceeace se 'ştia întrun cerc restrâns de câteva per- 
soane. Cele ce am spus la Oradea- Mare, nu au fost de cât sublinierea 
unei atitudini, pe. care am luato în 1919 şi pe care până în momentul 
de față nu am schimbat-o nici odată și la care sa asociat de pe 
atunci amicul meu Octavian Goga. 

Amfost de părere, că partidele din provinciile noui, acolo 
unde există, să se topească în partidele generale din ţară, în ori care 
ar fi, la noi, la liberali, la alte partide, indiferent, dar să piardă cara- 
cterul de partide separate pe regiuni. Pe de altă parte, deoarece o 
bună parte din ardeleni se asociase cu noi politicește şi intrase 
în Aprilie 1919: sub acelaş steag, contopindu-se în Liga popo- 
rului cu oamenii politici din toate provinciile alipite pentru a con- 
stitui partidul poporului, am crezut, zic, că era mult mai firesc, ca și 
restul ardelenilor, care fusese uniți politiceşte cu cei veniţi la noi, să 
se unească sub acelaș steag. 

Dorinţa acestui uniri există în aer, există în vechiul Regat, există 
în Ardeal, există în sufletul multor din. aceia care se găsesc înapoia așa 
zişilor fruntaşi și există mai ales în masele adânci, pe care se rea- 
zimă acei cari se numesc conducători. 

Am voit ca să se știe, că dacă a fost o piedică la realizarea: 
acestei înfrăţiri, piedeca nu a fost ridicată de noi, ci de alţii şi am 
voit să se ştie, că buna noastră voință şi intenţiunile curate ale 
noastre, pe care le am avut în 1919, au rămas neschimbate. 

Intențiuhea mea era și este, ca ele să ajungă până la masele 
adânci, mai cu seamă în Ardeal, pentruca ele să vadă unde este 
piedica şi dacă. nu este cazul de a urma, ca să zic aşa, impulsul 
instinctului pe care îl au în sufletul lor, din punct de vedere politic, 
peste capul acelor câţiva, care se încleştează şi cu mâinile și cu dinții 
de un anachronism“. 

Un început de opinie publică 


In revista Zara Noasird. ne-am răsboit în dese rânduri cu apu- 
căturile lipsite de scrupul ale așa zisei „prese independente“ dela Bucu- 
rești: presa scormonitoare de scandal, : presa răspânditoare de venin, 
presa străină de năzuințele fireşti ale neamului acesta. Mai muit de'cât 
atât. Fără să ne lăsăm impresionați de tirajul în zeci de mii de foi, 
sporit cu- premii atrăgătoare și întreținut cu știri fabricate, al acestor 
tipărituri răspândite pretutindeni, noi avut curajul să repetăm cu o stă- 
ruință care nu voia să dezarmeze, că niciuna din gazetele a căror proză o 
respingem ca indignare, nu reprezintă adevărata noastră opinie publică. 

Regretabilul accident suferit de d. lacob Rozenthal în sala de 
așteptare a hotelului Bulevard o dovedeşte încă odată, cu prisosință. 
Cetind toate ediţiile de dimineaţă și de seară ale Adevărului și Dimineţii 
(alături de care s'au înşirat imediat Lupta și Presa) ar fi putut cineva 
să creadă, şi au fost de-a bună seamă mulți cari sau lăsat convinși, 
că în ţara întreagă, fără deosebire de naționalitate, de religie sau de 
profesiune, domneşte o revoltă unanimă şi, mai ales, o perfectă soli- 
darizare cu gloriosul martir, căzut pe câmpul de onoare al unei idei. 
„Liga drepturilor omului“ a dlui Costa-Foru redactase o lungă poemă 
în proză, clișeele cu fotografia directorului Adevărului ieşcau necon- 
tenit din zincografiile străzei Sărindar, un maldăr de cărți de vizită 
se strânsese în anticamera ilustrului suferind și pe de desubtul unei 
agresiuni, desigur condamnabile, părea că-şi face loc o ciudată ma- 
nifestare de apărare a libertăţei presei. DI lacob Rozenthal, zia- 
ristul care n'a publicat niciodată două rânduri era cât pe aci să de- 
vină un erou al îndrăsnelii scrisului... 

Dar a venit articolul d-lui Octavian Goga: „cazul d-lui Rozenthal“ 
şi sa întâmplat ceeace pentru unii a fost poate o surpriză. Dintr'odată, 
Sa produs revirimentul. Bunul simț a învins. Alte cărți de vizită, alte 
scrisori, cu totul “alt înțeles, au apucat pe un drum protivnic și 
s'au întâlnit, întrun vraf cu mult mai elocvent, pe biroul directorului 
. Tàrei Noastre. Această publicaţie, destinată unui cerc mai restrâns da 

cetitori, a fost smulsă pretutindeni din mâinile vânzătorilor de gazetă, 
ji modestele noastre așezări administrative în materie de expediție au 
ost covârşite dintr'odată de cereri din toate părţile. 

Intro singură jumătate de zi, la chioșcurile din Capitală n'a mai . 
rămas nici un exemplar din numărul trecut al Țărei Noastre. Do- 
vezi de simpatie, aprobări şi cuvinte de înţelegere s'au adunat de pre- 
tutindeni. (Gestul de protestare a fost înțeles, oamenii de treabă de 
pretutindeni i s'au asociat, şi ca în urma unei reveniri la realitate şi vâlva 
răscolită în jurul „cazului domnului Rozenthal“ sa potolit cu desăvârșire. 

Ar fi locul să înregistrăm un succes. 

Nu e acesta un prilej de a face reclamă unei întreprinderi, nici 
satisfacția bunei ei reușite negustorești. Alt înţeles au constatările pe 
cari le aducem pe această cale, la cunoștiința acelora cari urmăresc 
frământarea noastră. E un semn că lumea ar vrea şi altceva decât 
ceeace-i dă „presa independentă“ a d-lor Honigman și Rozenthal. E 
un semn că cetitorii suportă în deplină conștiință şi dintr'o deprin- 
dere de care ar vrea să scape, otrava picurată zilnic prin enormele 
rotative. E un semn că opinia publică doreşte un organ de luptă na- 
țională, în paginele căruia ar pulsa o credință onestă și un ideal sincer. 

Să nădăjduim că într'o ziziarul acesta, închinat unui crez, va 
veni să dărâme definitiv taraba de unde se vând azi informaţii du- 
bioase și păreri interesate ? 


ALEXANDRU HODOȘ 

Administraţia practică 


După experienţele de cinci ani, lumea noastră politică poate să 
constate în mod nanim, că administraţia este o problemă de o im- 
portanță capitală. Odată cu această constatare se intensifică și preocu- 
parea de această problemă a oamenilor de știință, desvelind cu mult 
interes principiile cari trebuesc respectate la înjghebarea unei bune 
administrații. In această privință fiecare provincie a contribuit cu câte 
ceva; una cu mai mult, alta cu mai puţin. In orice caz, după discuțiile 
urmate, partea teoretică a chestiunii a fost elucidată și urmează’ ca 
principiile stabilite să se întrupeze. După aceasta ar urma să se des- 
chidă discuția asupra părții practice, asupra organizării administraţiei 
propriu zise, știut fiind că de modul cum se aplică în practică depinde 
însăşi soarta principiilor. O aplicare greşită în practică poate fi fatală 
și pentru cea mai bună lege din lume, cum se întâmplă — din păcate — 
în ţara românească aproape în totdeauna. 


Rolul administraţiei din zilele noastre este cu atât mai important 
Şi dificil, cu cât noua adnfinistrație .nu are menirea să continue în 
mod șablonic munca unui aparat administrativ mai vechi, deprins cu 
anumite lucrăni, ci are o îndatorire cu mult mai mare, aceea de a sem- 
nala și înregistra fenomene cari înainte de răsboi nu existau, cum nu 
există nici statul nostru de astăzi. Până când administrația va putea 
să revină la atribuțiuni normale, până atunci va avea oarecari sarcini 
în plus de îndeplinit; să inventarieze — cum sa mai spus la acest 
loc — moștenirea naţională, cu toate accesoriile ei. Câtă vreme nu vom 
cunoaște cu preciziune acest inventar, nici vorbă nu poate fi de o bună 
„guvernare. Măsurile ce se iau, fără cunoaşterea exactă a fenomenelor, 
fie sociale, fie politice, nu pot avea alt rezultat decât o confuzie din 


N - 

ce în ce mai accentuată și mai TE Şi e firesc să fie aşa. Măsu 
rile ipotetice mare efecte îndoelnice. 

- Pentruca administraţia să corăspundă acestui rol actual, ea trebue 
să fie de o agilitate şi mobilitate dusă până la cel mai înalt grad. 
Datorită lipsei acestei însușiri a administraţiei noastre, am ajuns în 
trista situație să nu cunoaştem exact nici măcar numărul populaţiunii 
acestei ţări. Biroul populaţiei înființat în vechiul Regat în 1915, iar la 
noi în 1921, nu a putut să isprăvească aceste lucrări nici până acum. 


Motivarea ministerială din 1915, — care se refere la exemplul Belgiei, 
_unde la acest birou ţi-se comunică îi cinci minute adresa oricărui ce- 
tățean din cel mai mare oraș, — îmi apare ca o crudă ironie. Jude- 


când după slabele' rezultate pe până acuma obţinute de acest birou, 
noi niciodată nu vom ajunge în situația fericită a Belgiei. Şi cum e la 
biroul populaţiei, aşa e la toate serviciile. 

Vina încetinelii cu care se lucrează la noi rezidă în nerespectarea 
unor principii şi metode de a iucra, cu totul elementare. A administra, 


la noi înseamnă să stai pe loc și să dai ordine. Organele noastre ad- 


ministrative fac un adevărat exces din acest greșit principiu, -aranjând 
uneori adevărate exoduri ale cetățenilor. Să luăm câteva metode ca 
exemplu... Cine vrea să-şi aranjeze situaţia „militară, să-şi umble în 
treabă, căci „din oficiu“ nu se face; cine vrea să plătească impozit să 
facă petiție, căci aitfel nu merge; cine e eliberat din serviciu pentru 
limită de vârstă, să-și reguleze drepturile la pensie, căci statul sin- 
gur nu poate să o facă, etc. etc. In toate chestiunile emanate dela 
vreo autoritate publică, trebue să intre în joc individul, pentru ca lu- 
crul să se poată face. De dimineața până seara, cetățenii neîncetat 
trebue să alerge şi să se-frământe cu multele lor Jîndatoriri față de 
stat, aşa încât, atribuţiunile organelor administrative trec una câte una 
în sarcina cetățenilor. Autorităţii publice nu-i rămâne decât rolul foarte 
restrâns de registrator. Cu alte cuvinte, cetățenii trăesc pentru admi- 
nistrație, iar nu invers. : 

Administrația organizată pe o asemenea imobilitate, fireşte nu 
Tap satisface exigenţele unei societăți moderne. Căci la urma urme- 
lor, dacă am şi reuși să-i disciplinăm pe cetățeni aşa tel ca ei să co- 
linde de dimineața până seara pela diferitele autorități — în mod nor- 

. mal mar avea ce căuta acolo fără citatie personală — scopul admi- 
nistrației nici pe departe nu este ajuns. In intervalul de trei ani, 
cum e cazul cu biroul populației, se petrec fenomene sociale și po- 


litice de o extremă importanță, ale căror tendințe nu pot fi urmărite ` 


bazându-se numai pe interesul ce-l au cetățenii. : Dovada -este palpa- 
bilă. La biroul populației nu s'au înscris în trei ani decât ?/, părți 
din populaţie. Neavând datele la timp, administrația nu poate începe 
munca internă, aceia a prelucrării materialului brut: care în forma 
aceasta nu dovedeşte încă nimic. Problema orașelor din nouile pro- 
vincii, de pildă, este o chestiune aşa de importantă, încât, dela o ad- 
ministraţiune bună am aștepta să me arate măcar lunar mişcarea po- 
pulațiunei în general și anual starea economică şi socială a elementu- 
lui românesc. Administraţia comunală germană, îţi arată de pildă, chiar 

şi în Berlinul cu aproape 3 milioane locuitori, câte familii locuesc, 
câte camere sunt încălzite în cursul iernii Și câte nu. Cu sistemul ro- 
mânesc al declaraţiilor personale în fața autorităţii wam putea aduna 
asemenea date nici în treizeci de ani și chiar adunându-le, nu ar. 
fi reale. 

Aceste câ'eva exemple ne arată că, deodată cu elucidarea prin- 
cipiilor cari trebuesc aşezate Ja baza unei bune administrații, mai e 
nevoe şi de schimbarea "regulamentului de muncă internă, întemeindu- | 
în vremurile actuale pe o agilitate şi o mobilitate cât mai vie a 'orga- 
nelor administrative, și evitând cu desăvârșire deraniul inutil al masei 
de cetăţeni. Făcând inventariul moştenirii noului nostru stat, să în- 
ceapă munca asiduă internă a administrației, urmând în baza mate- 
rialului . statistic pas de pas fenomenele sociale şi politice, semnalân- 
du-le din timp administraţiei centrale. Ajungând în această situaţie, 
guvernele nu se vor bate cu morile de vânt, combătând efectele feno- 
menelor sociale, ci sar preveni cauzele acestora, semnalate din timp 
de vigilența organelor administrative. Abia atunci vom intra în o viață 
de stat normală, pentrucă cineva a spus demult: a guverna, însemnează — 


a t prevedea P. NEMOIANU 

“Imprumutul Ungariei 


— Discursul contelui Bethlen — O procesiune a catolicilor — 
Nouii îmbogăţiți — 


Poporul maghiar din Ungaria chinuit de mizeria neagră de 
fiecare zi şi amenințat în iarna apropiată cu suferinţe necunoscute 
până acum, este fascinat în momentul de faţă de deciziunea favorabilă 
a Comisiei de reparaţii privitoare la contractarea unui împrumut extern. 

Contele Bethlen s'a reîntors de mult din Geneva și ca un bun 
cunoscător al mentalității maghiare, pe care o cârmuiește, a destăinuit 
opiniei publice numai fragmente din desbaterile şi mai 'ales din con- 
dițiile ce i s-au pus pentru a putea obține împrumutul. După un 
mutism penibil desconsiderând prerogativele Adunării Naţionale unde 
opoziţia i-ar fi putut uşor reduce laurii succesului, contele Bethlen a 
lămurit opinia publică asupra împrumutului dela tribuna unei. întruniri 
publice, aranjată cu tot fastul medival în teatrul din Szolnok. Acelaș 
ministru președinte a întrebuințat anul trecut în Noemvrie la 
Hódmezővásárhely cu totul alt ton în chestia împrumutului. Și-a 
exprimat atunci sincerile sale regrete că Austria a degenerat întratât 
în cât a fost nevoită să primească controlul financiar al puterilor 
străine. Apoi continuând a declarat că „dacă și Ungaria ar ajunge în- 
tro situația similară, controlul exercitat de puterile interesate ar avea 
mai mare importanţă, decât trebuințele economice ale țărei...“ A 
trecut un an de zile de atunci și „trebuințele economice ale țărei“ 
au luat proporţii desperate iar d. Bethlen s-a convins în a doua 
călătorie că, îinpotriva credinței lui de odinioară numai prin inter- 
mediarea micei Inţelegerii poate câștiga sprijinul economic pentru 
refacerea ţărei. Convingerea aceasta nouă a tălmăcit-o auditorului 
dela Szolnok adaugând că el cu inima sângerândă își suprimă por- 
nirile de răsbunare față de vecinii Ungariei, dar interesele țărei impun 
politica abnegațiunei; deci, guvernul ungar se strădueşte să fie irepro- 
șabil în raporturile itea anas, 

: % 


% Ki $ .. g 
Străinătatea susceptibilă pretinde însă ca şi manifestaţiile socie- 

taţii ungare să fie în conformitate cu acelea ale guvernului. Cu prilejul 
desbaterii împrumutului delegatul comun al micei Jnțelegeri în comisia 
de reparaţii dl. Ossuski a fâcut un foarte just rechizitoriu guvernării 
maghiare prezentând mentalitatea poporului maghiar ca un factor 
principal al dezastrului, în care ajuns azi Ungaria. Această mentalitate 
trebue să se schimbe, deşi cei sceptici persistă în convingerea pro- 
verbului că „boala din fire mare lecuire“... Guvernanţii maghiari 
până zilele recente au continuat să inducă în eroare comisiile inter- 
aliate, insărcinate cu desarmarea Ungariei. Comisia de control a 
constatat că la facrica de mașini Weisz Manired s'au făcut obuze, 
țevi de tunuri și cartușe. pe lângă fabricarea altor articole industriale. 
Publicațiile periodice, Kelet Népe, lurán, Külföldi Magyarság, sub- 
venționate de guvern apar și acum cu crezul iredentist pe frontispiciu : 

„Hiszek egy Istenben, 

hiszek egy hazában, 

hiszek Magyarorszâg feltámadásában.“ 

„Cred întrun Dumnezeu. 

Cred într'o patrie. 

Cred în învierea Ungariei“. 

Guvernul maghiar și-a schimbat și tactica de minare a ţărilor 
vecine: o legiune de agenţi sunt trimişi să „lucreze“ la dușman acasă 
iar ungurii și ovreii indigeni se înregimentează adese în solda organi- 
zațiilor contra vieţii statului din care fac parte. Contele Bethlen a 
făcut apel la cuminţenia straturilor sociale, să fie corecte în manifes- 
tăţiile lor de ordin politic. Inregistrăm o manifestaţie elocventă a mentalității 
incorigibile maghiare. Zilele recente a avut loc la Budapesta congresul 
al XV-lea al catolicilor din ţară. Pe lângă propaganda religioasă şi cul- 
turală s-a desfășurat și-o campanie viguroasă poiitică. Episcopul mi- 
litar cu temperamentul atât de aprins, Zadravetz, a fost de față rostind 
un discurs şi declarând că Ungaria trebue să-și recâștige ieşirea la 
mare. Contele Csáky László a ținut o conferință despre »Ungaria- 
mare“ arătând pierderile enorme pe cari le-a suferit catolicismul prin detașa- 
rea mai multor episcopii catolice, între cari a înşirat şi pe cele gr-cato- 
lice din Transilvania. Oratorii au făcut apel la generația de azi să 
lupte pentru reconstruirea Ungariei-Mari. In fruntea cortegiului format 
din câteva zeci de mii de credincioși au fost purtate cele trei drapele 
iredentiste, adăpostite în Bazilică, şi de data aceasta ele au fost îm- 
podobite cu bandele „celor 63 de comitate“. Chiar şi nunțiul papal, 
Schioppa a intrat în şirul agitatorilor invitând pe unguri în discursul 
său să-şi adopte şi pe terenul religios lozinca plină de vrajă: „Nem, 


“nem, soha!“ 


* 
* X 


Chestia împrumutului constituind un punct cardinal al vieții po- 
litice interioare şi externe este comentată în mod neobicinuit de opi- 
nja publică. Cercurile „intransigente-creştine“ (fajvédő) duc o campa- 
nie nepotolită impotriva împrumutului prezentând condițiile lui ca un atac 
la suveranitatea de stat a Ungariei. Aceştia pretind a ști că dnii Beth- 

len și Beneş au stipulat şi aranjamente de politică internă. Contele 
Bethlen s'a obligat că suprime orice porniri iredentiste și să îndrume 
orânduelile de guvernământ spre orientarea liberală democratică. Așa 
se explică atacul vehement împotriva „apărătorilor de rasă“ cu ocazia 
întrunirei din Szolnok. In cercurile din dreapta se afirmă că „bună- 
voința“ arătată de marea și mica Antantă isvorăște din egoismul im- 
perialismului economic al invingătorilor, «ari intenționează să creeze 
confederaţia dunăreană subt egemonia slavă. Concesiile ce va trebui 
să facă ungurii sunt ca să renunțe la visul integrității și să colabo- 
reze la cimentarea unei organizaţii mari politice și economice, cu tra- 
ficul liber economic în bazinul Dunării, în așa zisa Mittel- Europa de 
altădată. Naţivnaliștii maghiari susţin că Austria n-a trăit niciodată o 
viață organică națională, ci a fost patrimoniul dinastiei Habsburgilor, 


deci acum ea nu este sbuciumată de perturbațiile cari rezultă din des- 


membrarea unui corp viu, cum a fost Ungaria. Maghiarimea — zic 
partizanii lui Gömbös —- este un organism unitar, sângerând, în inima 
căruia deopotrivă - constitue o rană deschisă durerile Clujului și ale 
Koşitzei. Ei nu pot så renunţe la idealurile istorice, cari nu sunt de 
târguit, iar dacă sar supune unui. tutorat ar însemna să renunţe la viaţă, 
la aer, la mișcare, la libertate, ar însemna cu pentru un blid de linte 
să se încadreze definitiv în constelația nouă creată de pacea dela 
Trianon... 

Cunoscând adânc această mentalitate recalcitrantă și perfidia 
conducerii țărei față de statele succesoare preşedintele Republicei 
cehoslovace a declarat că Ungaria va obține împrumutul, dar va trebui 
să se supue unui control, mai sever decât Austria, deoarece la un anu- 
mit timp încetează orice sentimentalism! 


In vederea contractărei împrumutului extern, în viața economică 
se manifestă o nesiguranţă, care împiedecă transacţiile mai mari. Unele 
fabrici și-au concediat pe mulți dintre muncitori, deoarece marii ne- 
gustori nu fac noi comande, iar judecătorii de Bursă se abțin cu totul 
dela operaţii. Această împrejurare a cauzat falimente fantastice la mai 
mulți bancheri cari jucau la Bursă. Astfel ni-se dă să vedem în câ- 
teva scene comprimate vieţi întregi cu toate avânturile și cu toate po- 
vârnișurile lor. 

E Un individ modest şi timid trece întro zi pe nesimţite pragul 
Bursei, căutând piața valorilor în creştere. Cumpără nervos pentru 
clienți. Peste câteva săptămâni dă o lovitură, cumpărând fără aco- 
perire, pentru el însuş. Dacă operația reuşeşte, se prezintă mai ele- 
gant şi mai temerar; cumpără o cantitate mai mare de valori favorite, 
are noroc, profitul îl socotește în zeci de milioane. Noul milionar sa- 
vurează viaţa : în goană după 'noui câştiguri, are automobil, își aran- 
jează un apartament, își face prieteni și începe să joace şi cu 
paralele altora, a căror încredere în el este neciintită. Lo- 

cuința i-se transformă în vilă, are „referent de presă“, primeşte po~ 
jiticiani şi artiste şi dă interviewuri pclitice și economice. 

Peste câteva luni este Suveranul banului, beliducele operațiilor 
de speculă şi diverse categorii de. cetățeni îi cerşesc prietenia dându-i 
întreaga lor avere — fără a-i cere garanţie — să joace la Bursă în 
numele lor. 

Deodată gazetele anunţă cu litere grase că numitul vătav-bursier 
a dispărut în urma „scăderei brusce“ a valorilor pe cari le specuia. Se 
calculează pierderile la câteva miliarde, emoția ține câteva zile, apoi 
totul se uită. Lumea rămâne vrăjită de alt fenomen de Bursă, care ia 
locul celui dispărut. Din nou: automobil”și femei. Gazetele de bule- 
vard din nou au reportaje interesante despre Bursă. Aşa se ridică şi dau 
apoi faliment oameni despre cari. nu se știe de unde răsar, dar cari 
prinevirtutea banului se scaldă într'un nimb curios, şi se bucură de autori= 
tate şi de putere... 

Un astfel de tip a fost bancherul Ernst József, care a păgubit 
pe clienţii săi cu mai multe miliarde. La poliţie sosesc zilnic denunţuri, 
contra bancherilor, cari nu pot înfrunta diferinţele ce au rezultat din 
devalorizarea enormă a efectelor și cari au speculat banii clien- 
ților fără a le da: garanţie... zii | 


Budapesta, Octomvrie 1923. , 
M. RUCĂREANU 

“Cronica politică 


Organizatorii... 


Ca să scape de ponosul regionalismului şi ca să dovedească lumei intregi 
că preocupările sale politice nu se ciocnesc de stația fostului stâlp de frontieră 
dela Predeal, partidul național din Ardea! a început să se „organizeze“ și in restul 
țărei. Iată desfășurându-se descălecarea despre care s'a vorbit atâtây în timpurile 
mai noui. D. Sever Bocu dela Lipova a fost insărcinat să scoată gazetă zilnică la 
București, cu binevoitorul sprijin al dlui C. Xeni; popa Man din Gherla a fost 
trimis să pună bazele partidului, naţional la Orhei, lângă Nistru; iar d. Şt. Ciceo 
Popp dela Chelmac, aducându-și aminte de vremea când ocupa cu voluminoasa-i 
persoană, pe banca ministerială, suprafaţa a cinci departamente, a luat în grija 
sa nu mai puţin de patru județe din Moldova... 

Am cetit in România impresiunile cu cari s'a întors din obositorul său 
turneu fostul „ministru de răsboi“ din răposatul Consiliu dirigent. Este totdeauna 
o rară plăcere pentru noi lectura prozei fruntașilor comitetului de o sută din Cluj. 
Am gustat in vremea din urmă, cu o poftă deosebită, la scurte intervale, inter- 
view-ul dlui Al. Vaida, cu forcepsul micei Antante, scrisoarea dlui Sever Dan, 
prin care recomandă pe fratele dumisale (solgăbirău la Mociu) ca ministru de 
Interne şi apoi articolul dlui Iuliu Maniu: cea mai goală apă chioară in care s'a diluat 
vreodată sărăcia de idei a unui creer politic. Se înțelege că nici stilul și compo- 
ziția dlui Șt. Ciceo Popp mau rămas mai prejos; deci, ne-am amuzat cum se 
cuvine urmărind cu atenţie călătoria venerabilului nostru „comis-voiajor“ de-a- 
lungul frumoaselor districte Neamţu, Bacău, Tecuci și Râmnicul-Sărat. Un singur 
regret mai avem. Regretul că mam putut înregistra nicăiri şi impresiunile cetățe- 
nilor din ținuturilor amintite asupra acestui turneu comic. 

Pentrucă evenimentul ni se pare, cu adevărat, foarte hazliu. 

Dacă ar fi să discutăm serios despre „descălecarea“ partidului naţional în 
vechiul Regat și Basarabia ar fi de ajuns să punem o singură intrebare cu pri- 
vire la programul în jurul căruia ar fi să se deslănţuiască un util curent de sim- 
patie al'opiniei publice dintre Carpaţi şi Dunăre. Această unică întrebare rămânând 
fără răspuns, discuția ar fi încheiată. In discursul rostit la congresul din Chișineu, 
d. general Averescu a făcut o destăinuire, care întăreşte încă odată cu o pecete 

de probă autentică, părerile. noastre mai vechi, cu privire la:directiva partidului 
naţional. Preşedintele partidului poporului a dat în vileag aidoma o declaraţie a 
diui: Îuliu: Maniu, care a repetat în faţa a patru martori că : ',partidul național 
luptă.şi astăzi pentru realizarea punctelor dela Alba-Iulia“. E. cu desăvârşire absurd, 
prin urmare, ca partidul național să creadă că poate descinde în toiul unor 
preocupări cari nu-l pasionează, în mijlocul unei "populaţii de-ale cărei nevoi nu 
se interesează, in vârtejul unor năzuinţi pentru cari nu posedă nicio formulă 
satisfăcătoare, răscolind numai cu lozinca „guvernărei fiecărei naționalități prin indi- 
vizi aleși, din sânul lor“ o mare și irezistibilă mișcare populară de solidarizare a 
populaţiei româneşti din Caracal sau dela Soroca... ` 

Dacă acțiunea însăş e ridicolă, ce să mai spunem despre „fruntașii“ cari 
s'au angajat s'o întreprindă, ce să credem despre „organizatorii“ aceștia, cari își 
inchipuie ce pot deschide filiale politice tot aşa cum ar înfiinţa o sucursală a * 
cine ştie cărei societăți de asigurare? 

Inchipuiţi-vă, de exemplu, ce primire trebuie să fi avut incomparabilul, ne- 
preţuitul popa Man, în ziua când, cu geamantanul in mână, — un geamantan unde 
nu se găsea nici măcar o hartă a Basarabiei, — s'a ivit întrun depărtat tår- 
guşor din apropierea Prutului. Figura colonială a dulceagului călugăr din Gherla 
a strâns imprejur, de sigur, o ceată intreagă de cetăţeni curioşi, interesul pentru 
bizara lui apariţie sa menţinut, vreme de câteva ceasuri, ba chiar ora- 
toria veninoasă a cunoscutului agitator de proastă calitate a adunat la un 
colț de uliţă câţiva trecători, în bănuiala că e vorba de o cine ştie ce nouă sectă 
anabaptistă, — dar de aici, dela un asemenea efect de bâlci de ţară, până la câ- 
ştigarea de aderenţi serioşi, până la întemeierea unui nou partid politic, e o cale 
prea lungă și nici distribuirea gratuită a „programului“ dela Alba lulia war reuși 
să transforme un spectacol vesel într'o manifestare covârșitoare de conştiinţă ce- 
tățenească. La fel, în acelaş decor de mascaradă provincială, apar şi tribulaţiile 
dlui Şt. Cicid Popp prin oraşele moldovenești, unde nici dubiosul său aspect de ro- . 
manitate, nici sgomotoasa sa dialectică, nic: sincerul său elan democratic, mar putea 
împlânta vreodată, victorios, drapelul unei credinţe ademenitoare... 

Nu; pe oriunde trec aceşti soli nechemaţi judeţele rămân complect imunizate 
în fața molimei de „descălecare“ a partidului naţional. Prin urmare, nici cu pro- 
gramul nici cu organizaiorii săi, partidul naţional nu poate să aibă norocul de-a 
trece vreodată dincolo de fosta vamă dela Predeal. l 

E poate un blestem al soartei, — dar ce suntem noi de vină? 

l | ION BALINT 

GAZETA RIMATĂ 


Solali 


In viața noastră de mizerii 
Necazurile vin pe serii: 

Ba domnul lorga-i supărat 
Că grâul nu s'a semănat, 

Ba nu e mulțumit Biberea 
Cum s'a făcut remanierea, 

Ba leul scade la Paris, 

Ba Opera din Cluj s'a ’nchis. 
Ba că Fusciștii dau cu parul, 
Ba că lipseşte numerarul, 
Toţi au un păs de lecuit 

Dar leacul, vai! nu tau găsit, 
Și toți se plâng că sunt pe ducă... 
Soluţii, are doar Ghiulucă! 


Ei sunt săraci, și-o duc cam greu... 
Cu grije, fiecare leu 
Când e sdrenţos ei il lipesc 

Și dorm în frig, și flămânzesc ... 
La poștă ea-i funcționară 

El e telegrafist la gară. 

Dar când acasă vin târziu, 

Și-aduc aminte de Maniu, 

Și de soluția-i triumfală: 

— „Eu vreau dreptate socială !* 

Se culcă ei tot nemåncați, 
Dar nu știu cum, — mai mângăiaţi... 


Sărmana văduvă cernită, 

Eu am văzut-o, obosită, 

Cum se 'ntorcea dela mormânt, 
Cu ochii şterşi, ca de pământ... 
Ploua încet, o ploaie fină, 
Piătrunzătoare şi haină, 

lar pasul umbrei -de femei 
Mergea tăcut, — ca plânsul ei. 
` Simțind că jalea mă apucă 

'Mi veni în gând, din: nou, Ghiulucă, 
Cu leacurile-i minunate : i 
— „Pretindem solidaritate * - 


Și 'n urma palidei femei 
Am plâns și eu de- mila ei..> 


Amicul meu e amărât 

I sa 'ntâmplat ceva urât, 
dubita i-a fugit, asară 

Cun fabricant de sare-amară.. . 
Bietul amant abandonat - 

E foarte tare supărat, 

Și-a cumpărat un revolver 

Și un bilet de drum de fier, 

Și plin de fiere și obidă, 
Doreste să se sinucidă... 

Dar eu i-am spus: — „Până eşti viu, 
„Salvarea ta e la Maniu. 

„El ostăzi aranjează tot 
. „Cà dă femeii drept de vot. 
Adică, infideia, dragă, 

Avea tot dreptul... să aleagă! 


NERVA POMPILIU PINK 
intentatorul ptlutelor universale 

INSEMNĂRI 


In arhivele dela Budapesta. Cer- 
cetându-se actele găsite in arhiva se- 
cretă a ministerului de interne dela 
Budapesta şi ridicate cu prilejul ocu- 
paţiei militare a României, s'au de- 
scoperit câteva date foarte interesante. 
Pe temeiul lor, sar putea reconstitui 
“multe fapte, unele mai importante altele 
mai mărunte, din istoria sbuciumată a zi- 
lelor de război. 

Unul din aceste documente ni s'a 
trimis deunăzi dela ministerul de In- 
terne din Bucureşti. E o notă telefo- 
nică din 1917, care priveşte pe dnii 
Octavian şi Eugen Goga. 

lat-o : 

„Notă telefonică. 
ora 4.45 d. a. 

„Căpitanul de Stat major Wild o+ 
sif comunică, că potrivit informaţiilor 
obținute din mai multe părţi, Octavian 
Goga și fratele său Eugeniu Goga se 
află întrun lagăr de prizonieri bul- 
gari. Intrucât insă lagărele de prizo- 
nieri în Bulgaria nu Sunt organizate 
în mod sistematic, găsirea lor ar ne- 
ces:ta cercetări minuţioase şi obosi- 
toare. Roagă a fi autorizat să fixeze 
un premiu de o mie de coroane pen- 
tru descoperitor, plătibile din fondul 
Siguranţei publice al ministerului de 
Interne.“ 

La această cerere s'a răspuns : 

„Dacă Goga va fi găsit şi predat 
autorităților ungare descoperitorului 
i se va plăti din fondul Siguranței un 
premiu de o mie coroane.“ 


1917 August 14, 


Inştiințarea ministerului de interne x, 
adaugă : i 

„Din lucrarea înregistrată la numărul 
7565 din 1917 regse că di Octavian 
Goga a fost dat judecății pentru in- 
stigație contra statului maghiar. Do- 
sarul însă a fost inchis, deoarece di 
Octavian Goga n'a putut fi găsit. Asupra 
averei sale s'a pus sechestru.“ 

Acestea se întâmplau la 1917, Ce 
făceau în timpul acesta foarte mulţi 
dintre „fruntașii“ partidului naţional, 
se ştie... Am dori deci, ca şi anumite 
acte cari îi privesc, din arhivele dela 
Budapesta, să poată fi publicate și 
ele, cu aceeaș satisfacţie, in gazeta 
dlui Iuliu’ Maniu. Cine poate bănui 
insă tainele pe cari le ascundeau pim- 
nițele ministerului de Interne din ca- 
pitala Ungariei? 


Două atentate. — Un cetitor din 
provincie, pasionat colecţionar de ga- 
zete după. cât:se pare, ne trimite pe 
adresa Țărei Noastre un număr vechi 
din Adevărul, apărut câteva zile după 
prinderea autorilor oribilului atentat 
dela Senat, din 1921. Subt aceeaș bandă 
anonimul hostru informator a alăturat 
și un exmeplar mai nou din acelaș 
ziar, cu un articol referitor la incidentul A 
neplăcut întâmplat deunăzi dlui lacob 
Rozenthal. Suntem îndemnați, e uşor de 
ghicit, să facem o comparaţie intre indul- 
gența pe care o cereaatunci Adevărut 
pentru bietul Max Goldștein, martirul u- 
neji idei de prefacere socială și furia cu 

care s'a repezit deunăzi asupra tânărului 
advocat Bacaloglu, autorul regretabilei 
iovituri de baston, a cărei victimă a 
fost directorul Adevărului. 

Comparaţia e nimerită și mulțumim ce- 
titorului necunoscut că ne-a dat prilejul 
să privim încă odată în faţă perversiu- 
nea sufletească a aşa zisei „prese in- 
dependente“. Pentru atentatorii dela 
Senat, această presă găsea chiar scuze, 
invinovăţind guvernul de-atunci că 
- „exasperase“ pe sărmanii constructori 
ai maşinei infernale. Pentru agresorul 
dlui lacob Rozenthal, fireşte, se cu- 
vine o altă măsură, căci aici e vorba 
de o gravă atingere adusă libertăței 
presei... 

Ce comentarii să mai facem, privind 
cele două numere de gazetă, cari tră- 
dează o atåt de strâmbă mentalitate? 
Punem punct, şi lăsăm reflexiile pe 
seama tuturora. 


O întrebare. — Notița noastră scurtă 
despre” călătoria politică a dlui Ale- 
Xandru Vaida prin Moldova în tovără- 
şia dlui Aristide Blank a avut aierul să 
provoace tot odată şi indignare şi ne- 
lămuriri. Unii s'au revoltat profund în 
fața ciudatei imperecheri. Alții şi-au 
închipuit că e vorba de o glumă ne- 
vinovată. Instârşit, câtorva, nu le-a venit 


să creadă nimic. Printre aceştia este şi - 


părintele lon Moţa, conducătorul cu- 
noscutei foi poporale Libertatea din 
Orăştie, care infierând gestul fostului 
prim-ministru, ne întreabă dacă intâm- 
plarea s'a petrecut intr'adevăr. 


Intrebarea e de prisos. Dl Vaida ar 


fi putut să ne desmintă, dacă am fi, 
„ fost rău informaţi. N'a făcut-o. Așa cum 
"war putea să ne desmintă, dacă am 
avea cruda inspiraţie să publicăm aici 
penibilul discurs pe care la rostit a- 
celaş d. Vaida la banchetul dat deunăzi 
ła București, cu prilejul jubileului băn- 
cei „Marmotosch-Blank“. 

Părintele [on Mofa, dacă are vreo 

explicație de cerut, să se adreseze al 
Olpret, — şi gata. 


Toamna revistelor. Recolta publi- 
caţiilor literare se vesteşte rodnică- in 
toamna acestui an secetos. Dl Mihail 
Dragomirescu a împărțit prin poştă 
prospectele unei noui reviste: Afhae- 
neum. Printre principalii ei colabora- 
tori regăsim pe dnii Liviu Rebreanu, 
Caton Teodorian, Mihail Sorbul, şi nu 
va fi uitat, de-a bună seamă, nici „cei 
mai mare poet liric dela Eminescu 
incoace“, d. Gh. Talaz, ultima desco- 
perire a fostului impărţitor de certifi- 
cate literare dela Convorbiri. 

O sinceră satisfacţie resimţim, apoi, 
pentru reapariția Gândirei, care nu mai 
dăduse semn de viață incă din lunie. 
Tânăra publicaţie, despre care ne adu- 
cem, aminte, că a -văzut prima oară 
lumina zilei la Cluj, — n'a ajuns să 
fie încă o revistă de directivă, şi poate 
nici nu râvneşte să reprezinte deo- 
camdată altceva decât o susținută ten- 
diață deeclectism. Ea s'a înfăţişat însă, 
datorită ingrijirei -pasionate a dlui 
Cezar Petrescu, subt un rafinat aspect 
estetic şi a reuşit să strângă in jurul 
unei reale făgăduinţi, o. parte din cele 
mai bune puteri ale nouei generaţii 
de scritori. f 

Aşteptând deci o fructoasă evóluție 
spre afirmarea unei idei, ne bucurăm că 
mwa dispărut Gândirea şi că nu suntem 
ameninţaţi să rămânem numai cu 
Cele trei Crișuri. 


Falimentele din Ardeal. — Gazeta 
din Bucureşti a dlui Iuliu Maniu răsă- 
rită acolo ca din pământ şiiintreţinută cu 
jertfe mari băneşti (cine plăteşte, nu s'a 
aflat incă...) înregistrează cu mare în- 
tristare lipsa de numerar din Ardeal. 
România vorbeşte, — ce e drept, cam 
prea vag, — despre o mulţime de in- 
treprinderi cari, din această pricină, 
sunt pe pragul falimentului. i 

Noi mam afiat incă nimic, astiel că 
Du suntem 
gretabila ştire de mai sus. Cunoaştem 
insă o firmă in Ardeal, care intr'adevăr 
a ost impinsă spre un trist şi ireme- 
diabil faliment. E mica negustorie po- 
Jiticâă a partidului naţional. 

Tot „criza de numerar“ să fie pri- 
cina? Nu credem ca rezultatele expor- 
tului de slănină de prin anul 1919 să 
se fi... topit atât de repede! 


Prinţul Stirbey ia Cluj. Acum cà- 
teva zile mai mulți prieteni luau masa 
la restaurantul „New-York“ din Cluj. 


Era Duminică, lume multă, orchestra 
cânta sgomotos,  chelnerii forfoteau 
printre mese, consumatorii aşteptau 


cu o ingerească răbdare să fie serviţi. 
O singură persoană dădea semne vi- 
zibile de impacienţă. Un domn cu 
pistrui, cu părul cam roșcat, cu nasul 
cam coroiat, cu privirea cam de șoim, 
care făcea un scandal enorm... S'au 
adunat chelnerii, rândaşii, bucătarii, — 
în frunte cu propietarul restaurantului, 
— şi fiecare servea pe acest pretenţios 
mosafir, ca pe-un prinţ. La plecare, 
întreg personalul s'a incovoiat până 
la pământ, şi. cineva a intrebat : 

— „Cine e misteriosul şi elegantul 
personai?“ Drept răspuns jalul scoase 
Carnetul de plată, îl intoarse pe dos, 
şi il arătă triumfător: „PrinţuliŞtirbey!“ 

— Cine i-a spus dumitale că a fost 
prințul Ştirbey ? 

— DI avocat Rozin din Chuj.. 

Şi acum, ca să știți cine a fost prințul 
Știrbey, să vă spunem. Era d! Albert 
Honigman... 


Inovaţii edilitare. Insfarşit, nu se 
- mai poate spune că oropsita noastră 
Capitală nu se bucură (despre Bucu- 
reşţi e vorba) de o părintească admi- 
nistrație. Ziarele au publicat ştirea că 
primăria Capitali- a luat măsuri dra- 
stice, pentru ca de-acum inainte nici 


1 


în măsură så întărim re- 


| 

un negustor să numai scoată mesele 


"şi scaunele pe trotuare. 


La stârşitul Jui Octomvrie, inovaţia 
merită felicitări. Era un spectacol 
ipestetic și aducea o stânjenire in cir- 
culația pietonilor acest conglomerat 
de consumatori, cari incomodau cen- 
trele ` frecventate. Obiceiul rău de 
a lua tot felul de băuturi răcoritoare 
in mijlocul străzii se îintinsese ca o 
boală rea şi amenința să se prelun- 
gească până in toiul jernet.. 

Cine mare, adică, edili . prevăzători, 
să cumpere ! 


O gazetă nouă. Reuniunea „Celor trei 
Crişuri“ din Oradea mare pare să fi 
inţeles insfârşit -rostul unei utile pro- 
pagande culturale. Primim astiel ia 
redacție primul număr al revistei Cele 
trei Crișuri pentru popor, 0: publicaţie 
priceput alcătuită, cu material bogat, 
variat şi interesant, destinată să in- 
treprindă cu adevărat o operă de lu- 
minare a oropsitei populaţii româneşti 
din Bihor. Cele trei Crişuri pentru po- 
por apare subt îngrijirea diui Gh. 
Tulbure, a cărui activitate culturală e 


- bine cunoscută, și primul număr se 


prezintă în condiţii excelente. 


Versurile dlui Teodor Murășanu. 
In editura revistei „Cosinzeana“ a 
apărut volumul de versuri intitulat 
Fum de jertfă al dlui Teodor Murășanu. 

Recomandăm cu toată căldura vot 
lumul dlui Teodor Murăşanu, “ale cărui 
versuri au impodobit şi paginele Țărei 
` Noastre; noi tăgăduim să revenim mai 
pe larg asupra lui. 


Reviste. — A apărut: Lamura, re- 
vistă de cultură generală. Anul IV. 
Nrul 12. Reţinem un colorat articol 
despre Gheorghe Lazăr de l. Simlo- 
nescu, interesantele note despre Rusia 
și Europa de d-nul Leon Donici şi 
două poezii obscure de d. Aron Cotruș, 


P 

